text: erhvervsevnetab
  
  publiceret: 2022-02-01 14:52:59+01:00
  Erhvervsevnetab er tab af evnen til at bestride et arbejde. Hvis man ved et uheld mister mindst 15 procent af ens evne til at erhverve indtægt ved arbejde, kan man få erstatning for tab af erhvervsevne. Erstatningens størrelse afhænger af ens løn lige før uheldet, ens alder på uheldstidspunktet og størrelsen af ens erhvervsevnetab. Erstatningen bliver udregnet efter regler fastsat i Erstatningsansvarsloven.
  Var man fyldt 30 år på tidspunktet for uheldet, bliver ens erstatning nedsat i forhold til ens alder. Man kan også kræve erstatning, selv om man ikke har nogen egentlig indtægt.
  For børn, der normalt ingen indtægt har, bliver erstatningen fastsat ved, at ménprocenten bliver ganget med en “normalårsløn”, der er fastsat i loven. Dette resultat bliver herefter ganget med 10.
  For hjemmearbejdende og studerende bliver erstatningen fastsat ud fra et skøn over den økonomiske værdi af deres arbejdskraft på det tidspunkt, hvor de kom til skade. Erstatningen for erhvervsevnetabet bliver udbetalt på én gang.